Source: http://monitorulneamt.ro/junii-pietreni-victorie-cu-dinamo-la-elite/
Timestamp: 2019-07-17 16:27:44+00:00

Document:
Junii pietreni, victorie cu Dinamo la Elite » Monitorul de Neamț și Roman
■ la mijlocul săptămînii, juniorii B ai CSM Ceahlăul au învins cu 1-0 pe Dinamo ■ echipa de la U19 a pierdut cu 1-7 ■ în ultima rundă, cele două formaţii nemţene vor evolua în deplasare la Viitorul Constanţa ■
Gruparea de fotbal CSM Ceahlăul a fost gazdă pentru două jocuri de Liga Elitelor în ziua de 1 mai. Au fost ultimele meciuri pe propriul teren ale celor două formaţii ale grupării pietrene de la aceaste categorii de vîrstă, U19 şi U17, şi s-au disputat împotriva echipelor similare ale celor de la Dinamo Bucureşti. Meciul echipelor de Liga Elitelor U17, Seria Est, s-a terminat cu victoria echipei pregătite de Valentin Avădanei, scorul de 1-0 fiind stabilit încă din minutul 33 de golul lui Sebastian Rotundu. Partida a fost una echilibrată, între două formaţii de mijlocul clasamentului, ambele trupe avînd ocazii importante de-a lungul meciului. De menţionat că fiecare formaţie a nimerit bara cîte o dată, în cazul nostru de către Crap. În urma acestui succes, CSM Ceahlăul a urcat pe locul 4 în clasamentul Seriei Est a Ligii Elitelor U17, cu 26 de puncte, şi va juca sîmbătă, 4 mai, la Viitorul Constanţa. În jocul de la U17, CSM Ceahlăul a aliniat următoarea formulă: Mitrea – Ştefănescu, Rusu, Moroşanu, Ghenici, Oteliţă, Matei, Anton, Rotundu, Crap, Catău. Au mai evoluat: Cojoc, Gheorghiţă şi Răducanu. În penultima etapă a eşalonului rezervat Ligii Elitelor (U17) Seria Est s-au mai înregistrat următoarele rezultate: Politehnica Iaşi – Viitorul Constanţa 1-5; LPS Focşani – Kids Tîmpa Braşov 6-2; FCSB – Concordia Chiajna 6-1 şi Rapid Bucureşti – FC Voluntari 3-5. În partida de Liga Elitelor U19, CSM Ceahlăul a pierdut cu scorul de 1-7 (0-3) partida cu Dinamo Bucureşti. Radu Hurdubei a fost autorul singurului gol al formaţiei pietrene în partida de miercuri. Înn jocul juniorilor A, CSM Ceahlăul a aliniat următorul unsprezece: Florea – Iorga, Iacoboae, Sârbie, Lupaşcu, Dominte, Hodorogea, Curpăn, Gabor, Hurdubei, Monoranu. Au mai jucat: Măriuţa, Burghelea, Topală, Atomei, Coteţ. În runda a 17-a s-au mai înregistrat următoarele rezultate în Seria Est la U19: LPS Galaţi – Csikszereda Miercurea Ciuc II 0-3; Sporting Juniorul Vaslui – Viitorul Constanţa 1-2; FCSB – Petrosport Ploieşti 3-1 şi CSA Steaua – Sport Team Bucureşti 3-1. „Meciul echipelor de Liga Elitelor U17 a fost unul bun din multe puncte de vedere între doua formaţii apropiate valoric. Am cîştigat pe merit, pentru că ne-am creat şi alte ocazii de gol şi chiar am stat bine în teren. Ne bucurăm că am urcat pe locul patru în clasamentul seriei noastre înaintea ultimei etape. Cît priveşte meciul echipelor de Liga Elitelor U19, cred că scorul este puţin nedrept. Dinamo însă este o echipă cu pretenţii la titlul naţional în acest sezon, fiind calificată în semifinalele Ligii Elitelor U19“, a declarat Valentin Avădanei, antrenorul echipeilor de juniori A şi B a clubului CSM Ceahlăul. Sîmbătă, 4 mai, cele două echipe de juniori ale grupării galben-negre vor evolua în ultimul joc din acest sezon al Ligii Elitelor în deplasare, la Ovidiu, cu Viitorul Constanţa, liderul ambelor grupe de juniori în Seria Est. Mai întîi, de la ora 10 vor intra pe teren juniorii B (U17), iar de la ora 12.00 vor evolua cei de la Under 19.
Cuvinte cheie:dinamoEliteJuniipietrenivictorie

References: CSM 
 CSM 
 CSM 
 CSM 
 CSM 
 CSM 
 CSM